1527

ஆண்டு 1527 (MDXXVII) பழைய யூலியன் நாட்காட்டியில் செவ்வாய்க்கிழமையில் துவங்கிய சாதாரண ஆண்டு ஆகும்.

நிகழ்வுகள் 

 மே 6 - எசுப்பானியாவும், செருமானியப் படைகளும் இணைந்து போர்போன் இளவரசர் தலைமையில் உரோமைத் தாக்கி வெற்றி கொண்டனர். திருத்தந்தை ஏழாம் கிளமெண்ட் உரோமைப் பேரரசன் ஐந்தாம் சார்லசுவுடன் அமைதி ஒப்பந்தத்தை ஏற்படுத்தினார்.
 சூன் 17 - கிறித்தவச் சீர்திருத்த இயக்கம் சுவீடனில் ஆரம்பமானது.
 சூன் 22 - ஜகார்த்தா நகரம் ஜெயகர்த்தா என்ற பெயரில் அமைக்கப்பட்டது.
 ஆகத்து 3 - வட அமெரிக்காவில் இருந்து முதலாவது கடிதம் ஜோன் ரட் என்பவரால் நியூபின்லாந்து, செயிண்ட் யான்சு நகரில் இருந்து அனுப்பப்பட்டது.
 ஆகத்து 20 - டென்மார்க் மன்னர் முதலாம் பிரெடெரிக் லூதரனியத்தை அனுமதித்தார். பாதிரியார்கள் திருமணம் புரிவதற்கு அனுமதித்தார். திருச்சபை நியமனங்களை வழங்குவதற்கு திருத்தந்தையின் முன்னனுமதி பெற வேண்டும் என்ற கட்டுப்பாட்டையும் தளர்த்தினார்.
 செப்டம்பர் 27 - முதலாம் பெர்டினாண்டு அங்கேரியின் பெரும் பகுதியைக் கைப்பற்றினான்.
 எசுப்பானியர் குவாத்தமாலாவைக் கைப்பற்றினர். முதலாவது குவாத்தமாலா நகரம் அமைக்கப்பட்டது.
 எசுப்பானியர் பிரான்சிசுக்கோ டெ மொன்டேசோ யுகட்டானை ஊடுருவினான்.

பிறப்புகள்
 மே 21 - எசுப்பானியாவின் இரண்டாம் பிலிப்பு மன்னர் (இ. 1598)
 அமீதா பானு பேகம், முகலாயப் பேரரசர் உமாயூனின் மனைவி, பேரரசர் அக்பரின் தாய் (இ. 1604)

இறப்புகள்
 சூன் 21 - நிக்கோலோ மாக்கியவெல்லி, இத்தாலிய மெய்யியலாளர் (பி. 1469)

மேற்கோள்கள்